Lucius Aemilius Paullus (consul 219 a.C.n.)

Lucius Aemilius Paullus (natus saeculo 3 a.C.n., mortuus anno 216 a.C.n.) fuit vir consularis Romanus. Bis consul fuit (annis 219 et 216 a.C.n.) et pugna Cannensi occisus est.

 Familia 
Lucius filius fuit Marci Aemilii M.f. Paulli consulis anni 255 a.C.n.. Ipse pater fuit Lucii Pauli Aemilii Macedonici, consulis 182 a.C.n. et 168 a.C.n.: ille fuit qui Persen Pydnae vicit. Filia eius Aemilia Tertia  Scipioni Africano nupsitPolybius 31.26.1-3. Titus Livius 28.57.6. Plutarchus, Vita Aemilii Paulli 2.5..

 Cursus honorum 
De primo consulatu
Paullus  primum consulatum anno 219 gessit cum Marco Livio Salinatore. Hoc anno vicerunt Demetrium Pharium secundo Bello Illyrico effeceruntque ut Demetrio fugiendum esset ad regiam Philippi VPolybius III 16,7; 18-19; Zonaras VIII 20. Paullus cum Romam regressus triumphum egisset, inimici eum et amicos primum accusaverunt, quod spolia iniuste divisissent, deinde autem ab incepto destiterunt. Livius autem solus damnatus estFrontinus, Strat., IV 1,45.

De legatione Africana
Anno 218 legatus Carthaginem cum aliis senatoribus  missus estTitus Livius, Ab urbe condita, XXI 18,1. Polybius III,20,6-21,8 et III,33., senatui huius civitatis nuntiaturus, nisi Hannibalem comitesque eius sibi traderent, qui Saguntinos, socios populi Romani oppugnarant, bellum sese eis indicturos.  Cum senatores vetera foedera diu recitantes atque cavillantes responderent, impatiens morae dux legationisQui consularis vir Fabius Buteo fuisse creditur. rogavit eos utrum bellum an pacem e sinu togae dimitteret. 'Eligeret ipse quod placeret' exclamaverunt senatores... Ita inchoavit secundum bellum Punicum.

De secundo consulatu et morte
Anno 216 consul iterum fuit cum Gaio Terentio Varrone qui exercitui  Romano alternis diebus praeerant : magnae dissensiones inter duos consules fuere qui adversarum partium in republica erant. Quae dissensiones magni momenti in clade Cannensi fuere. Nam Varro, quamquam a Paullo admonitus fuerat, ne proelium in locis planis committeret superante equitatu hostium tam numero quam sollertia, cum dies imperri sui illuxit sua consilia secutus est. Varroni enim, homini e plebe, peritia belli deerat. Illa pugna Paullus necatus est, Varro effugitPolybius III 107-117; Titus Livius, op.cit., XXII 38-50. Plutarchus, Vita Aemilii Paulli 2.3-4.. 

Is creavit meliorem trebuchettum et docuit multa in medicina.

 Bibliographia 


 Notae 

 Nexus externi 
Aemilius 118 in Paulys Real-Enzyklopädie der classischen Altertumswissenschaft

Paulus, Lucius
Categoria:Proelio interfecti
Categoria:Senatores